  Туспуктэм: Руслан Нуриахметов Наталия Сильвестрова Удмуртиын улӥсь пиналёслы «Нарисуй защитника Отечества» огъяросси акцие пыриськыны ӵекто. Вожвылъяськонэз «Защитники Отечества» фонд Атыкай музъемез утисьлэн нуналэзлы тупатыса радъя. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Акцилэн ужпумез – нимысьтыз ожгар ужрадысь геройёс но югдур сярысь тодонлыкез утён. Ужрадэ 3-17 аресъем пиналъёс пыриськыны быгато. Со понна акцилэн темаезъя суред дасяно. Одӥг пыриськись одӥг гинэ уж келяны быгатэ. Суредъёсты Фондлэн улосвыл филиалаз (Ижкар, Карл Маркс нимо урам, 242) 8-тӥ тулыспалозь куто. Озьы ик ужъёсты rf18@gosfondveteranov.gov.ru электрон почта пыр ыстыны луэ, одно ик «На конкурс» пусъёно, анай-атайёслэсь лэзетсэс сканъяса пыртоно. Вожвылъяськонлэн йылпумъянъёсызъя Фондлэн филиалъёсаз, школаосын, лыдӟиськонниосын суредъёсын адӟытонъёс ортчозы. 1 сюрс 500-лэсь трос тужгес но усто ужъёс Вормон Музейлэн коллажаз пырозы, сое тулыспалэ вожвылъяськонын вормисьёсты пусъён ужрадын усьтозы. Акцилэн куронъёсыныз сярысь татысь пыр-почгес лыдӟыны луоз. Тегъёс: суредан ожгарчиос нимысьтызужрад вожвылъяськон Удмуртия  